MUSICARTS TORNA AL CASTELL D'ALAQUÀS
15/05/2023

# MUSICARTS TORNA AL CASTELL D'ALAQUÀS

*   15/05/2023
*   [Música](/categoria/16/0/musica)
*   [Imprimir](#)
*   Compartir
*    https://www.alaquas.org/documento.asp?id\_do=21326

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F21326%2F0&title=Ajuntament%20d%27Alaqu%C3%A0s.%20Premsa.MUSICARTS%20TORNA%20AL%20CASTELL%20D%27ALAQU%C3%80S)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/21326/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2023/2/21326/15052023whatsapp_image_2023-05-15_at_14_09_48_3__Form_4.jpg)](https://www.alaquas.org/ficheros/documentos/2023/2/21326/15052023whatsapp_image_2023-05-15_at_14_09_48_3__Form_10.jpg "<a href='https://www.alaquas.org/ficheros/documentos/2023/2/21326/15052023whatsapp_image_2023-05-15_at_14_09_48_3__Form_10.jpg' target=_blank><i class='fa fa-external-link' aria-hidden='true'></i>.MUSICARTS TORNA AL CASTELL D'ALAQUÀS</a>")

Gran participació per part de l'alumnat i la Banda Juvenil de la Unió Musical d'Alaquàs en una nova edició d'aquest espectacle organitzat de manera conjunta per l'Institut Doctor Faustí Barberà, la Unió Musical d'Alaquàs i l'Ajuntament d'Alaquàs

L’educació musical ha tornat a ocupar el protagonisme al Castell d’Alaquàs. L’alumnat dels col·legis Amparo Alabau, Bonavista, Vila d’Alaquàs, IES Clara Campoamor i IES Doctor Faustí Barberà van oferir el passat divendres 13 de maig l’espectacle Musicarts, una actuació conjunta amb l’acompanyament de la Banda Juvenil de la Unió Musical d’Alaquàs i la direcció d’Edgar Carrión Llorens.

El concert va estar protagonitzat per tots els cors implicats i va comptar amb la supervisió dels directors dels cors i professorat Elena Collado, Júlia Artés, Vicent Català, Óscar J. Junquero, Vicent Arastey, Pau Asins, Xelo Brisa, Pepa Cervera i Adrián Ombuena. En l’actuació es van interpretar les peces: La batalla de Inglatera, Fly to moon, La La Land, El rey León, El meu poble té un castell i Melodía Centenari del Castell d’Alaquàs.

El concert va comptar amb la presència de l’Alcalde d’Alaquàs, Toni Saura, la Regidora d’Educació, Marian Espert i altres regidors i regidores de l’Ajuntament d’Alaquàs, el president de la Unió Musical d’Alaquàs, Toni Monzó, la directora de l’Institut Faustí Barberà, Paqui Morellà i representants de tots els centres educatius participants. Va intervindre en l’acte la mestra de música del centre educatiu organitzador, Pepa Cervera.

MusicArts va adquirir el format actual el curs 2012-2013 i des d’aquesta data interactuen conjuntament els diferents tipus d’ensenyaments musicals que hi ha a Alaquàs, creant una sèrie de recursos humans i materials i fomentant lligams entre els centres educatius participants. Es tracta d’un projecte que s’ha anat consolidant com un referent en el foment de lligams entre els centres participants i que aposta per la interpretació musical i el desenvolupament de capacitats i habilitats com ara la perseverança, la responsabilitat, l'autocrítica i la capacitat de treball en equip.